Tvrđava Vratar
<s>Tvrđava Vratar je srednjovjekovni utvrđeni grad na visokom brdu i grebenu iznad kanjona rijeke Žepe (s njene desne strane), lijeve pritoke Drine, u široj okolini Rogatice, Bosna i Hercegovina.</s><s>Od ušća Žepe do grada ima oko 2,5 km zračne linije na sjeverozapadnu stranu.</s>

<s>U historijskim izvorima grad Vratar se ne spominje, ali je sasvim izvjezno da je postojao prije dolaska Turaka i da je zajedno sa selom podgrađen i trgom u njemu bilo središte župe koja je najprije prirpadala oblasti bosanske vlastelinske porodice Dinjačića, a kasnije Kovačevića.</s>

<s>Grad je imao tri okrugle kule, povezane bedemom.</s><s>Imao je nekoliko nivoa i tabija.</s><s>Na najvišem, sjevernom nivou se zapažaju temelji pravougaone zgrade, vjerovatno dvorca, a na nekoliko mjesta se i danas vide ostaci kula i zidova kojima su međusobno bile povezane i zaštićene.</s>

<s>Na najnižoj tabiji se nalaze dva dosta velika i lijepo klesana stećka, bez ukrasa i natpisa.</s><s>Jedan je u obliku sanduka sa velikim postoljem, a drugi u obliku sljemenjaka sa postoljem.</s><s>Sanduk je danas prevaljen, a grob ispod njega je pretražen.</s>

<s>Kamene stolice 
U gradu su pronađene dvije, u žive stijene usječene stolice.</s><s>Jedna od tih stolica, poznata pod imenom “Kraljev sto” i “Velika stolica, je na najvišem platou grada, na njegovom južnom kraju.</s><s>Ispred nje se nalazi zaravnjeni prostor.</s><s>Isklesana je u krševitoj stijeni, tako da ima sjedište, konkavni naslon za leđa i nešto naslona za ruke.</s><s>Sjedište je od zemlje odignuto oko 70 cm.</s><s>Dugačko je oko 90, a najveća širina mu je oko 45 cm.</s><s>Naslon za leža je visok 40 cm.</s><s>Ukupna dužina stolice iznosi oko 130 cm.</s><s>Spomenik je danas djelomično oštećen.</s>

<s>Druga stolica se nalazi na nešto nižem i manjem platou, koji je od prethodnog udaljen oko 80 m na južnu stranu.</s><s>To je ivična krševita stijena u južnom uglu platoa, koju je klesar pretvorio u stolicu sa naslonom za leđa.</s><s>Stolica je danas znatno oštećena, ali su se ipak njene dimenzije mogle ustanoviti.</s><s>Za razliku od prve, ovu stolicu mještani nazivaju “Mala stolica.”</s>

<s>Reference</s>

<s>Literatura</s>

<s>Rogatica
Tvrđave u Bosni i Hercegovini</s>

